 ఆ మధ్య కాలంలో వారసత్వంపై సంచలన కామెంట్లు చేసి వార్తల్లో నిలిచింది బాలీవుడ్ క్వీన్ కంగనారనౌత్. ఆ వ్యాఖ్యలతో భారీ చర్చకే తెరదీసిందామె. తాజాగా మళ్లీ వారసత్వంపై నోరు విప్పిందామె. బాలీవుడ్ ప్రముఖ నటుడు అనుపమ్ ఖేర్ నిర్వహిస్తున్న ఓ టాక్ షోలో ఆమె పాల్గొంది. ఇంటర్వ్యూలో భాగంగా వారసత్వంపై ఆమె చేసిన వ్యాఖ్యలకు గానూ వస్తున్న నెగెటివ్ టాక్పై అనుపమ్ ఖేర్ అడిగిన ఓ ప్రశ్నకు ఆమె సమాధానం చెప్పింది. అంతేకాదు.. బాలీవుడ్ ప్రముఖ నిర్మాత, దర్శకుడు కరణ్ జోహార్పైనా విమర్శలు గుప్పించింది.   ‘‘ప్రస్తుతం నడుస్తున్న చర్చలు నాపై ఎలాంటి ప్రభావాన్ని చూపించవు. నా పనిపై వాటి ప్రభావం ఉండదు. నాకు జరిగింది నేను చెప్పాను. అందులో తప్పైతే నాకు కనిపించట్లేదు. స్టార్ల పిల్లలపై పరిశ్రమ చూపిస్తున్న శ్రద్ధ నాలాంటి బయటివాళ్లపై చూపించట్లేదు. అదే చెప్పాను. పదేళ్ల పాటు నేను కష్టపడ్డాను. ఎన్నో కష్టాలు అనుభవించి ఈ స్థాయికి చేరుకున్నాను. నేను ఈ స్థాయిలో ఉన్నానంటే ఎంతమందిని ఎదురించి ఉంటాను..? ఇన్నేళ్లపాటు నాతో కలిసి ప్రయాణం చేసిన వారిని అడగండి తెలుస్తుంది.. నేను ఎంతమందిని ఎదిరించి ఇలా ఉన్నానో. నా జీవితం అసాధారణమైనది. అంతెందుకు నేనే ఓ అసాధారణమైన వ్యక్తిని’’ అని చెప్పుకొచ్చింది కంగన. తాను తొలిసారి వారసత్వంపై స్పందించినప్పుడు ధర్మా ప్రొడక్షన్ వాళ్లు.. తమ బ్లాగులో వారసత్వాన్ని సమర్థించుకున్నారని, దాంట్లో కనీస చర్చ జరగలేదని కరణ్ జోహార్పైనా విమర్శలు గుప్పించింది.
 aa madhya kaalamlo vaarasatvampai sanchalana commentlu chesi vaartallo nilichindi balivud kween kanganaranaut. aa vyaakhyalatho bhari charchake teradeesindaame. taajaagaa malli vaarasatvampai noru vippindaame. balivud pramukha natudu anupam kher nirvahistunna oo tack sholo aame palgondi. interviewlo bhagamga vaarasatvampai aame chesina vyaakhyalaku gaanuu vastunna negetive takpai anupam kher adigina oo prasnaku aame samadhanam cheppindi. antekaadu.. balivud pramukha nirmaata, darsakudu karan joharpaina vimarsalu guppinchindi.   ‘‘prastutam nadustunna charchalu naapai elanti prabhaavaanni chuupimchavu. naa panipai vaati prabhaavam undadu. naaku jarigindi nenu cheppaanu. andulo tappaite naaku kanipinchatledu. starla pillalapai parisrama chuupistunna shraddha nalanti bayativallapai choopinchatledu. adhe cheppaanu. padella paatu nenu kashtapaddaanu. enno kashtaalu anubhavinchi ee sthaayiki cherukunnanu. nenu ee sthaayilo unnanante entamandini edurinchi untaanu..? innellapaatu naatho kalisi prayaanam chesina vaarini adagandi telustundi.. nenu entamandini edirinchi ilaa unnano. naa jeevitam asaadhaaranamainadi. antenduku nene oo asaadhaaranamaina vyaktini’’ ani cheppukochindi kangana. taanu tolisari vaarasatvampai spandinchinappudu dharma production vaallu.. tama blagulo vaarasatvaanni samarthinchukunnaarani, daantlo kaneesa charcha jaragaledani karan joharpaina vimarsalu guppinchindi.